Source: http://www.vyvlastnenie.sk/predpisy/vyhlaska-o-urceni-hodnoty-pozemkov-a-porastov-na-nich-na-ucely-pozemkovych-uprav/
Timestamp: 2019-09-17 08:39:55+00:00
Document Index: 6622395

Matched Legal Cases: ['§43', '§ 43', '§ 9', '§ 4', '§ 9', '§ 11', '§ 1', '§ 12', '§ 1']

Vyhláška o určení hodnoty pozemkov a porastov na nich na účely pozemkových úprav - úplné znenie - Vyhláška č. 38/2005 Z. z.: 2005/038 Vyhláška o určení hodnoty pozemkov a porastov na nich na účely pozemkových úprav
(aktualizované úplné znenie - stav k 12. 2. 2012)
(o určení hodnoty pozemkov a porastov na nich na účely pozemkových úprav )
Autor: Ministerstvo pôdohospodárstva SR
Platnosť od: 15.2.2005
Účinnosť od: 15.2.2005
Uverejnené v Zbierke zákonov č. 21/2005 strana 298
§43 ods. 2 - (v znení neskorších predpisov);
38/2005 Z.z.
z 21. januára 2005
o určení hodnoty pozemkov a porastov na nich na účely pozemkových úprav
Ministerstvo pôdohospodárstva Slovenskej republiky podľa § 43 ods. 2 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len zákon ) ustanovuje:
(1) Hodnota pozemku, ktorý tvorí poľnohospodársku pôdu1) a ostatnú plochu, 2) sa určuje podľa bonitovaných pôdnoekologických jednotiek a príslušných sadzieb uvedených v prílohe č. 1.
(2) Hodnota pozemku, ktorý tvorí poľnohospodársku pôdu, sa zvyšuje o hodnotu trvalých porastov na ňom podľa prílohy č. 2.
(3) Hodnota lesného pozemku sa určuje ako súčet základnej hodnoty lesného pozemku a hodnoty faktora polohy v závislosti od približovacej vzdialenosti a odvoznej vzdialenosti podľa prílohy č. 3. Pre údaje registra pôvodného stavu [§ 9 ods.1 písm. c) zákona] sa faktor polohy nezohľadňuje; to neplatí, ak ide o vyrovnanie v peniazoch.
(4) Hodnota lesného pozemku sa zvyšuje o hodnotu lesného porastu na ňom vypočítanú podľa prílohy č. 4.
(5) Podľa odsekov 1 a 2 sa postupuje aj vtedy, ak sa určuje hodnota záhrad, ktoré sa nachádzajú mimo zastavaného územia obce (§ 4 ods. 1 zákona).
(6) Podľa odsekov 2 a 4 sa postupuje vtedy, ak ide o vyrovnanie v peniazoch podľa § 9 ods. 6 a § 11 zákona.
Hodnota trvalých porastov
(1) Hodnota ovocných stromov sa zisťuje podľa prílohy č. 2 tabuľky č. I.
(2) Hodnota viničných porastov vrátane zariadení viníc sa zisťuje podľa prílohy č. 2 tabuľky č. II.
(3) Hodnota chmeľových porastov a zariadení chmeľníc sa zisťuje podľa prílohy č. 2 tabuľky č. III.
(4) Hodnota lesných porastov sa zisťuje podľa prílohy č. 4.
Podľa § 1 a 2 sa určuje aj hodnota pozemkov a trvalých porastov na nich, na ktorých sú v súčasnosti vybudované spoločné zariadenia a opatrenia podľa § 12 ods. 4 zákona a ktoré sa stanú súčasťou plánu spoločných zariadení a opatrení v projekte pozemkových úprav; to platí aj pre nové, v projekte pozemkových úprav plánované spoločné zariadenia a opatrenia.
Hodnota trvalých porastov a hodnota pozemku podľa § 1 ods. 3, ak ide o vyrovnanie v peniazoch, sa určuje znaleckým posudkom. Spôsob výpočtu hodnoty pozemkov a trvalých porastov na nich je uvedený v prílohe č. 5.
k vyhláške č. 38/2005 Z. z.
HODNOTA POZEMKU, KTORÝ TVORÍ POĽNOHOSPODÁRSKU PÔDU A OSTATNÚ PLOCHU PODĽA BONITOVANÝCH PÔDNOEKOLOGICKÝCH JEDNOTIEK (BPEJ)
SPÔSOB VÝPOČTU HODNOTY POZEMKOV A TRVALÝCH PORASTOV
NA ÚČELY POZEMKOVÝCH ÚPRAV